hotchpotch/miracl-hf-unified huggingface dataset:
हरीशचन्द्र मीणा
हरीशचन्द्र मीणा दौसा लोक सभा निर्वाचन क्षेत्र से १६वीं लोकसभा में भाजपा सांसद हैं। इससे पूर्व मीणा राजस्थान पुलिस महानिदेशक रह चुके हैं। वर्तमान में हरीशचन्द्र मीणा देवली-उणियारा(टोंक) से कांग्रेस के विधायक है
पी॰पी॰ चौधरी
पी॰पी॰ चौधरी पाली लोक सभा निर्वाचन क्षेत्र से १६वीं लोकसभा में भाजपा सांसद हैं।
मानशंकर निनामा
मानशंकर निनामा बांसवाड़ा लोक सभा निर्वाचन क्षेत्र से १६वीं लोकसभा में भाजपा सांसद हैं।
बहादुर सिंह कोली
बहादुर सिंह कोली भरतपुर लोक सभा निर्वाचन क्षेत्र से १६वीं लोकसभा में भाजपा पूर्व सांसद हैं। इससे पहले वो वैर विधानसभा क्षेत्र से विधायक भी रह चुके हैं।
सुभाष बहेड़िया
सुभाष बहेड़िया भीलवाड़ा लोक सभा निर्वाचन क्षेत्र से १६वीं लोकसभा में भाजपा सांसद हैं।
हरिओम सिंह राठौड़
हरिओम सिंह राठौड़ राजसमन्द लोक सभा निर्वाचन क्षेत्र से १६वीं लोकसभा में सांसद हैं। इससे पहले वो पाली जिला प्रमुख रह चुके हैं।
सुमेधानन्द सरस्वती
स्वामी सुमेधानन्द सरस्वती (जन्म: १९५२) राजस्थान के सीकर जिले में स्थित वैदिक आश्रम पिपराली के एक संत हैं। सीकर लोक सभा निर्वाचन क्षेत्र से १६वीं लोकसभा में भाजपा सांसद हैं।
सुमेधानन्द का जन्म सन् १९५२ में को रोहतक, हरियाणा के एक ढ़ाका परिवार में हुआ। उनके पिता का नाम मायाराम आर्य है। उनके जन्म प्रमाण पत्र के अनुसार उनका जन्म हरियाणा के रोहतक स्थित बालंद गांव में एक जाट परिवार में हुआ। उन्होंने १९६४ में गृहत्‍याग कर आध्‍यात्‍मिक ग्रन्‍थों का अध्‍ययन आरम्भ किया। इसके बाद वो आर्य समाज की सेवा में लग गये। वो वैदिक आश्रम पिपराली (सीकर) के अध्यक्ष हैं। वो सार्वदेशिक आर्य प्रतिनिधि सभा, नई दिल्ली की संचालन समिति के अध्यक्ष भी हैं। वो पिछले कई वर्षों से "गौ सरंक्षण" और "शिक्षा संस्कार" अभियान चला रहे हैं।
सुमेधानन्द सरस्वती ने चुनावी दंगल में पहली बार १६वीं लोक सभा चुनाव के लिए २०१४ में चुनाव लड़ा। उन्हें योग गुरु बाबा रामदेव के अनुरोध पर भाजपा ने सीकर लोक सभा क्षेत्र का प्रत्याशी बनाया। इसमें उनकी सम्पति मात्र ३४ हजार तीन सौ ग्यारह रुपये थी। यह सोहलवी लोकसभा के सांसदों में सबसे कम सम्पति वाले सांसद हैं। २०१४ के आम चुनाव में राजस्थान से जीतने वाले सांसदों में सुमेधानन्द सरस्वती आयु के हिसाब से कर्नल सोनाराम और छोटू राम चौधरी के बाद तीसरे सबसे बड़े सांसद हैं। राजस्थान में उनके अलावा दो अन्य संन्यासी भी महंत चांदनाथ (अलवर से भाजपा प्रत्यासी) और अर्जुनपुरी (बाड़मेर से निर्दलीय प्रत्यासी) भी चुनावी मैदान में थे।
मनोज राजोरिया
डॉ. मनोज राजोरिया एक भारतीय राजनीतिज्ञ तथा वर्तमान में करौली-धौलपुर लोक सभा निर्वाचन क्षेत्र से १६वीं लोकसभा में सांसद हैं। वो राजस्थान के संसदीय क्षेत्रों में सोहलवीं लोकसभा में सबसे कम अन्तर से जीतने वाले प्रत्यासी रहे। उन्होंने अपने निकटतम प्रतिद्वन्द्वी को २७ हजार दो सौ सोलह मतों से पराजित किया।
ओम बिड़ला
ओम बिरला (4 दिसम्बर 1962) भारत के राजस्थान से एक राजनीतिज्ञ और वर्तमान में लोकसभा के अध्यक्ष हैं। वे कोटा लोक सभा निर्वाचन क्षेत्र से १७वीं लोकसभा के लिए निर्वाचित हुए हैं। वे 2008 में तेहरवीं राजस्थान विधान सभा हेतु कोटा दक्षिण से विधायक भी रह चुके हैं।
एक सक्रिय विधायक एवं सांसद होने के साथ-साथ ओम बिड़ला ने कई लोकोपकारी सामाजिक कल्याण कार्यक्रम आरम्भ किए और चलाए। उनमें से कुछ ये हैं-
सांवर लाल जाट
सांवर लाल जाट एक भारतीय राजनेता थे। अजमेर लोकसभा संसदीय क्षेत्र से भाजपा के सांसद थे। पहले ये राजस्थान सरकार में केन्द्रिय मंत्री थे। वो राजस्थान विधानसभा में अजमेर जिले की नसीराबाद विधानसभा क्षेत्र से विधायक थे। उन्होंने सोहलवीं लोकसभा का चुनाव अजमेर से जीता था।
साँवरलाल जाट का जन्म सन् १९५५ में राजस्थान राज्य के अजमेर जिले के गोपालपुरा नामक गाँव में हुआ था। उन्होंने वाणिज्य में स्नातकोत्तर करने के बाद राजस्थान विश्वविद्यालय में शिक्षक का कार्य भी किया था। सांवर लाल का निधन ०९ अगस्त २०१७ को राजधानी दिल्ली में एक अस्पताल में हो गया। सांवर पिछले महीने की २३ जुलाई को जयपुर में भाजपा अध्यक्ष अमित शाह के एक कार्यक्रम में बेहोश होकर गिर पड़े थे इसके चलते उन्हें पहले जयपुर में भर्ती कराया था बाद में दिल्ली भेजा गया था। डॉक्टरों ने सांवर लाल जाट को दिल का दौरा यानी हार्ट अटैक बताया है और इन्होंने आखिरी सांस ०९ अगस्त को ली।
वो ९वीं, १०वीं, ११वीं और १२वीं राजस्थान विधानसभा के अजमेर जिले की भिनाई विधानसभा क्षेत्र से सदस्य रहे। वो १९९३, २००३ और २०१३ में राजस्थान सरकार में मंत्री बने। राजस्थान की १४वीं विधान सभा में जाट नसिराबाद विधान सभा से चुने गये और २० दिसम्बर २०१३ को उन्होंने राजस्थान के केन्द्रिय मंत्री की शपथ ग्रहण की।
महंत चांदनाथ
महंत चांदनाथ (21 जून 1956 – 17 सितम्बर 2017) भारतीय राजनीतिज्ञ और धार्मिक नेता थे। वो हिन्दू धर्म में नाथ सम्प्रदाय के मुखिया थे। २००४ में राजस्थान विधान सभा के लिए भारतीय जनता पार्टी के बहरोड़ से विधायक निर्वाचित हुये। २०१४ में वो भाजपा के राजस्थान के अलवर लोकसभा क्षेत्र से सांसद चुने गये।
अर्जुन लाल मीणा
अर्जुन लाल मीणा उदयपुर लोक सभा निर्वाचन क्षेत्र से भारतीय जनता पार्टी के 16 व 17 वीं लोकसभा के निर्वाचित सांसद हैं।
वैस्टरबाटन-कुरीरैन
वैस्टरबाटन-कुरीरैन एक स्वीडिश अख़बार है जिसकी स्थापना 1900 में हुई थी। यह ऊमेओ, वैस्टरबाटन में छपता है। यह वैस्टरबाटन क्षेत्र की खबरों के साथ साथ ऊमेओ के बारे में विशेष खबरें देता है। इसमें राष्रीय एवं अंतर्राष्ट्रीय खबरें भी होती हैं।
वि.के. पहिला बार 17 मई 1900 को छपा था और 1903 तक वैस्टरबाटन काउंटी का सबसे मशहूर अख़बार बन गया था। ऐस्ट्रिड तैरिड इसके साथ जुड़े पहिले पत्रकारों में से एक था।।
गुस्ताव रोज़न की स्वीडन के इतिहास में विशेष भूमिका रही है और वह 1926 तक इस अख़बार का संचालक रहा क्योंकि 1926 में उसको कार्ल गुस्ताव एकमान के आफिस में सुरक्षा मंत्री बना दिया गया था। इसका उतराधिकारी अर्नेस्ट गाफ़वेलिन बना जो छे महीने बाद मर गया। उसके बाद गुस्ताव रोज़न का एकलोता लड़का स्तैल्न रोज़न 23 साल की आयु में इसका संपादक और प्रकाशक बना। सितंबर 1928 में एकमान के अस्तिफा देने के बाद गुस्ताव रोज़न ऊमेओ में वापिस आ गये; पहले वी.के. के राजनितिक संपादक के तौर पर कम किया और फिर 1931 से लेकर 1942 तक वैस्टरबाटन काउंटी के गवर्नर रहे।
1929 में रोज़न ने अपने तकरीबन सारे शेअर मशहूर निर्माणकार बैकस्ट्राम को बेच दिए। 1930/1931 तक वी.के. की इमारत पूरी बन गई और जिसमें 1988 तक वी.के. का काम होता रहा। 1949 में यह नौरलंड का पहिला ऐसा अख़बार था जिसका अपना प्रैस फोटोग्राफर था, हैरी लिंडवाल, जो 1985 निवृत्ति तक नौकरी पर रहे।
देंग शियाओ पिंग
देंग शियाओ पिंग (Deng Xiaoping ; पिन्यिन: Dèng Xiǎopíng, [tɤŋ˥˩ ɕjɑʊ˩ pʰiŋ˧˥] ; 22 अगस्त 1904 – 19 फ़रवरी 1997) चीन का राजनेता एवं सुधारक थे जो माओ जेडाँग की मृत्यु के बाद चीन को बाजारवादी अर्थव्यस्वथा की तरफ ले गये। यद्यपि देंग चीन के किसी भी उच्च पद पर आधिकारिक रूप से नहीं बैठे किन्तु १९७८ से १९९२ तक वे ही चीन के 'प्रधानतम नेता' थे।
हरसिमरत कौर बादल
हरसिमरत कौर बादल (जन्म: २५ जुलाई १९६६) भारत की एक राजनीतिज्ञ हैं और वर्तमान में भारत सरकार के अंतर्गत खाद्य प्रसंस्करण उद्योग मंत्री हैं। वे भटिंडा लोक सभा निर्वाचन क्षेत्र से वर्ष २००९ से लगातार १५ वीं और १६वीं लोकसभा की सांसद हैं। वे शिरोमणि अकाली दल की सदस्य और पंजाब के पूर्व उप मुख्यमंत्री सुखबीर सिंह बादल की पत्नी हैं।
पंजाब क्षेत्र में घट रहे लिंग अनुपात के विरुद्ध चलाए जा रहे "नन्ही छाँ अभियान" (हिंदी : नन्ही छाँव) के लिए इनका उल्लेख किया जाता है।
मिस्र साम्राज्य
प्राचीन मिस्र के इतिहास के १६वीं शताब्दी ई॰पू॰ से ११ शताब्दी ई॰पू॰ की अवधि को मिस्र का नवीन साम्राज्य या मिस्र साम्राज्य कहा जाता है। इस समय मिस्र के अठारहवें , उन्नीसवें और बीसवें राजवंश ने शासन किया। रेडियोकार्बन तिथि निर्धारण पद्धति से इस साम्राज्य का यथार्थ उद्भव १५७०–१५४४ ई॰पू॰ प्राप्त होता है। इस काल में मिस्र अपने वैभव और शक्ति के शिखर पर था।
आर्गनाइजर
आर्गनाइजर (Organiser) भारत का एक अंग्रेजी साप्ताहिक पत्र है। यह राष्ट्रीय स्वयंसेवक संघ का मुखपत्र है।
इसका आरम्भ १९४७ में भारत विभाजन के कुछ सप्ताह पूर्व हुआ था। श्री ए आर नैयर, केवल रतन मलकानी, लालकृष्ण आडवाणी, वीपी भाटिया, शेषाद्रि चारी आदि इसके सम्पादक रहे हैं। प्रफुल्ल केतकर इसके वर्तमान सम्पादक हैं।
कोलंबिया अन्तरिक्ष यान आपदा
1 फ़रवरी 2003 को टेक्सास, लुईसियना में कोलंबिया अंतरिक्ष यान दुर्घटना का शिकार हुआ। यह हादसा उस समय हुआ जब कोलंबिया अन्तरिक्ष यान पृथ्वी के वातावरण में पुन: वापस आ रहा था। दुर्घटना में सभी सात अंतरिक्ष यात्री मारे गये। इनमें माइकल फिलिप एंडरसन, कल्पना चावला, डेविड ब्राउन, लॉरेल क्लॉर्क, रिक हसबैंड, विलियम मैककूल और इलान रेमोन शामिल थे।
लार (ईरान)
लार () ईरान का एक नगर है।
बिनय कुमार सरकार
बिनय कुमार सरकार (26 दिसम्बर, 1887 – 1949) भारत के समाजविज्ञानी, प्राध्यापक एवं राष्ट्रवादी चिन्तक थे। उन्होने कोलकाता में अनेकों संस्थाओं की स्थापना की जिनमें बंगाली समाजशास्त्र संस्थान (Bengali Institute of Sociology), बंगाली एशिया अकादमी, बंगाली दाँते सोसायटी (Bengali Dante Society), तथा बंगाली अमेरिकी संस्कृति संस्थान (Bengali Institute of American Culture) प्रमुख हैं।
पैतृक निवास बिक्रमपुर, ढाका। पिता सुधन्य कुमार सरकार। १९०१ ई मालदह जिला स्कूल से प्रथम स्थान प्राप्त करके १९०५ ई में प्रेसिडेन्सी कालेज में प्रवेश। वहाँ से छात्रवृत्ति के साथ बी ए तथा १९०६ ई में एम ए किया। वे अंग्रेजी और बंगला के अलावा ६ अन्य भाषाएँ जानते थे। विद्यार्थीजीवन में (१९०२) उन्होने ‘डन सोसाइटि’ में योगदान दिया। १९०७-११ ई तक बंगीय जातीय शिक्षा-परिषद में अध्यापन के समय मालदह में अनेक विद्यालयों की स्थापना की तथा राष्ट्रीय शिक्षा-बिषयक अनेकों ग्रन्थ रचे। उन्होने कई यूरोपीय लेखकों के ग्रन्थों का अनुवाद भी किया। १९०९ ई में इलाहाबाद के पाणिनि कार्यालय के गवेषक रहे। १९१४ ई से १९२५ ई तक उन्होने विश्वभ्रमण किया एवं विश्व के विभिन्न विश्वविद्यालयों में अध्यापन किया। १९२६-१९४९ ई तक कोलकाता विश्वविद्यालय के अर्थशास्त्र विभाग के अध्यापक रहे। उन्होने 'धनविज्ञान परिषद' की स्थापना की प्रतिष्ठाता ओ ‘आर्थिक उन्नति’ नामक मासिक पत्रिका का सम्पादन किया। उनके द्वारा रचित ग्रन्थों की संख्या १०० से अधिक है। विदेश में भारत की स्वाधीनता संग्रामी क्रान्तिकारियों की तरह-तरह से सहायता की। उनके अनुज धीरेन सरकार प्रवासी क्रांतिकारियों में अन्यतम थे। उन्होने बहुत से छात्रों को उच्चशिक्षा प्राप्त करने के लिये विदेश भेजा। स्वाधीन भारत की वाणी के प्रचार के लिये अमेरिका सफर के समय उनका देहान्त हो गया।
उनके उल्लेखनीय ग्रन्थ हैं-
अस्चांसका विला
अस्चांसका विला उत्तरी स्वीडन के शहर ऊमेओ की एक उलेखनीय इमारत है। इसका निर्माण शास्त्री रागनार ओसतबर्ग है और यह 1906 में कर्नल विल्हेम अस्चान के लिए बनाई गई थी। आज की तारीक में यह एक रेस्तरां है।
इस विला का डिज़ाइन आर्किटेक्ट रागनार ओसतबर्ग द्वारा बनाया गया था और 1906 1906 में कर्नल विल्हेम अस्चान के लिए बनाई गई थी। ओसतबर्ग ने ऊमेओ में कई इमारतों का डिज़ाइन बनाया पर वह स्टाकहोम के टाउन हाल के लिए मशहूर है। आज की तारीक में अस्चांसका विला एक रेस्तरां है।
लकड़ी की बनाई यह इमारत अपने राष्ट्री रोमांटिक अंदाज़ में श्चारिन्सका विला के साथ मिलती जुलती है।
मेट्रो मनिला (फ़िल्म)
मेट्रो मनिला ब्रिटिश फिलिपिनो फ़िल्म है जिसका निर्देशन शॉन एलिस ने किया है। शॉन एलिस ने निर्देशन के साथ फ़िल्म को लिखने का कार्य भी किया है।
एक बेहतर भविष्य के लिए ऑस्कर रामिरेज़ (जैक मैकपागल) अपने परिवार सहित मैट्रो मनिला चला जाता है। वहाँ जाने के बाद उन्हें नगरीय जीवन का ज्ञान होता है।
बागोबोल मेनर
बागोबोल मेनर () ऊमे नदी पर बगोबोल पर स्थित एक मकान है। यह उत्तरी स्वीडन के शहिर ऊमेओ से 10 किलोमीटर की दूरी पर स्थित है। यह इमारत 1846 में बागोबोल सौ-मिल के मैनेजर के लिए बनाई गई थी।
यह इमारत 1846 में बागोबोल सौ-मिल के मैनेजर के लिए बनाई गई थी। इस इमारत का डिज़ाइन ऊमेओ के मंत्री जोहान ऐन्दर्ज़ लिंडर द्वारा बनाया गया था, जो एक लेखक और मंत्री होने के साथ-साथ एक भवन निर्माण शास्त्री भी थे। उसने इस इमारत का डिज़ाइन एंपायर स्टाइल में बनाया था।
यह इमारत लकड़ी के फटों से बनाई गई थी जिनको सफेद रंग किया गया था तांकि इस इमारत को देखने से लगे कि यह एक पथर की इमारत है। दो मंजिलों पर 500 मीटर/वर्ग की जगह के साथ यह इलाके के सभ से बड़े घरों में से एक थी। इमारत का बाहरके हिस्से और अंदर वाले हिस्से की बहुत देख रेख रखी गई है। मगर, गार्डन और इस घर के साथ जुडी और इमारतें इतनी नहीं संभाली जा सकी, जिन में स्कूल, तबेला आदि शामिल थीं।
ऊमेओ डिज़ाइन संस्था
ऊमेओ डिज़ाइन संस्था ऊमेओ विश्वविद्यालय में एक संस्था है। यह 1989 में खुली थी। ऊमेओ डिज़ाइन संस्था ऊमेओ विश्वविद्यालय के मुख्य कैंपस और ऊमेओ शहिर के केंद्र के बीच में स्थित है।
ऊमेओ डिज़ाइन संस्था ऐसा इकलोता स्कैन्डिनेवियन स्कूल है जिसको बिजनसवील मैगजीन ने दुनिया के 60 सभ से अच्छे डिज़ाइन स्कूल में से एक रखा है (2006, 2007 ਅਤੇ 2009), और इसको दुनिया को 18 सभ से अच्छे स्कूलों में से एक भी कहा गया है। 2011 में इसको रेड डाट संस्था द्वारा "यूरोपा और अमेरिका" क्षेत्र का दूसरा सभ से अच्छा डिज़ाइन स्कूल माना गया और 2012 में इसने प्रथम स्थान प्राप्त किया।
ऊमेओ विश्वविद्यालय पुस्तकालय
ऊमेओ विश्वविद्यालय पुस्तकालय स्वीडन के सात पुस्तकालय में से एक है जिनमें स्वीडन के सारे प्रकाशकों को कानून के मुताबिक अपने द्वारा छापी गई हर पुस्तक की एक कापी देनी पडती है।
यह पुस्तकालय 1950 में खुली थी। इसको 1951 में उत्तरी स्वीडन की एक उलेखनीय पुस्तकालय माना गया। इस पुस्तकालय को स्वीडन में छपी हर पुस्तक की एक कापी दी जाती है।
कुक्कू माथुर की झंड हो गई
कुक्कू माथुर की झंड हो गई 2014 की हिन्दी हास्य, रूमानी, नाटक फ़िल्म है जिसके निर्देशक अमन सचदेव और निर्माता एकता कपूर हैं। यह मनोरंजन के साथ-साथ एक संदेश देने वाली एक हल्की-फुल्की फ़िल्म है। इसमें फ़िल्म के नायक एक हल्के अंदाज़ में बोध प्राप्ती होती है। वह सच्चाई के लिए प्रत्येक अपने सपने को भी ठुकरा देता है। फ़िल्म दो दोस्तों की कहानी है। इसमें कुक्कू माथुर (सिद्धार्थ गुप्ता) दिल्ली के एक निम्न-मध्यवर्गीय परिवार का लड़का है। वह खाना बहुत अच्छा बनाता है और उसका सपना एक भोजनालय खोलने का है। उसका दोस्त रॉनी गुलाटी (आशीष जुनेजा) एक व्यवसायी परिवार से है जो कपड़ों का व्यापार करते हैं। कुक्कू अपने पिता और बहन के साथ रहता है और उसकी माँ नहीं हैं और शायद इसलिए वह अपने दोस्त और उसकी माँ की दया का पात्र है। दोनों में खूब अच्छी बनती है। 12वीं पास करने के बाद कुक्कू का प्रवेश किसी कॉलेज में नहीं हो पाता, जबकि रॉनी कपड़े की दुकान के अपने पारिवारिक व्यवसाय में लग जाता है। वह एक प्रोडक्शन कंपनी में नौकरी शुरू कर देता है, जहां उसे अजीबोगरीब तरीके से काम करना पड़ता है। स्थितियां कुछ ऐसी होती हैं कि दोनों दोस्तों के रिश्तों में दरार आ जाती है। कुक्कू अब गुलाटी परिवार से बदला लेना चाहता है। यहीं कुक्कू के कानपुर के चचेरे भाई प्रभाकर भैया (अमित सियाल) कहानी में प्रवेश करते हैं, जिनके पास हर समस्या का समाधान है। वह तिकड़म भिड़ा कर कुक्कू का रेस्टोरेंट खुलवा देते हैं। कुक्कू की जिंदगी दौड़ने लगती है, पर एक दिन सब कुछ बदल जाता है।
स्तोरगातां, ऊमेओ
स्तोरगातां (स्वीडिश: Storgatan, मुख्य गली) ऊमेओ की 4 किलोमीटर लंबी एक गली है। यह ऊमे नदी के उत्तरी क्षेत्र में शहर के मुख्य क्षेत्रों में से गुजरती है।
स्तोरगातां के ऊपर ऊमेओ नगरपालिका की कई ऐतिहासिक इमारतें और शहर के पांच मुख्य पार्क स्थित है। इस गली से हर रोज़ औसतन 8,900 वाहन गुजरते हैं (2006)।
जब 1622 में ऊमेओ की स्थापना हुई थी तो ऊमे नदी के उत्तरी हिस्से में नदी के समानांतर दो गलियाँ बनाई गई और पांच गलियाँ नदी तक पहुंचने के लिए बनाई गई। दक्षिण वाली लंबी गली (आज कल "स्तोरगातां") शहर से बाहर निकलकर स्टाकहोम और तोर्नियो तक पहुंचती थी।
1780 में स्तोरगातां की फर्शबंदी की गई और 1782 में इसके उपर स्थित घरों को नंबर दिए गये क्योंकि यह फैसला हुआ कि ऊमेओ शहर के सारे घरों को नंबर दिए जायेंगे। यह नंबर एक लकड़ी के तख्ते पर लिखकर सारे घरों के बाहर लगाए गये।
1864 में शहर का एक नया नक्शा बनाया गया जो 1852 के बाद बने निकोलसताद (एक शहर) से प्रभावित था।
गोरख धंधा
गोरख धंधा शब्द गुरु गोरखनाथ के आचकित क्रिया की वजह से प्रचलन में आया था, जो तंत्र के ज्ञाता थे। आजकल बहुत अधिक उलझन से भरे विषय, समस्या आदि को गोरख धंधा कह दिया जाता है जैसे कि नुसरत फतेह अली खान की एक मशहूर कव्वाली का मुखड़ा -"तुम इक गोरखधंधा हो..."-जिसमें वे भिन्न भिन्न संतों व शायरों के कलाम को उद्धृत करते हुए यह परिणाम निकालते हैं कि खुदा/भगवान एक अबूझ पहेली है। लेकिन आजकल मीडिया में सामान्यतः किसी भी बुरे कार्य जैसे मिलावट, धोखा-धड़ी, छल-कपट, चोरी-छिपे भ्रष्ट कार्यों के लिए यह शब्द प्रयोग होता है। हालाँकि इस शब्द का इतिहास देखें तो "गोरख-धंधा" नाथ, योगी, जोगी, धर्म - साधना में प्रयुक्त एक आध्यात्मिक मन्त्र योग विद्या है तथा नाथ-मतानुयायियों की धार्मिक भावना से जुड़ा है। ऐसी मान्यता है कि गुरु गोरखनाथ जी ने उस परम सत्य को पाने के लिए कई विधियों की तलाश की व साधना की व्यवस्था बनाई। डॉ॰ पीताम्बर दत्त बड़थ्वाल ने गोरखनाथ की रचनाओं का संकलन और संपादन किया जो ‘गोरख बानी’ के नाम से प्रकाशित हुआ। डॉ॰ बड़थ्वाल की खोज में कम से कम ४० पुस्तकों का पता चला था, जिन्हें गोरखनाथ-रचित बताया जाता है। मनुष्य के भीतर अंतर-खोज के लिए गुरु गोरखनाथ जी ने जितना आविष्कार किया उतना शायद किसी ने भी नहीं किया है। उन्होंने इतनी विधियां दीं कि लोग उलझ गये की कौन-सी ठीक, कौन-सी गलत, कौन-सी करें, कौन-सी छोड़ें। यह उलझाव इस सीमा तक जा पहुँचा कि लोग हताश होने लगे तथा गोरख-धंधा शब्द प्रचलन में आ गया। जो समझ में ना आ सके वो गोरख-धंधा है।
कालाँतर में इन विधियों का दुरुपयोग नकारात्मक प्रवृत्ति के लोगों द्वारा धार्मिक लोगों को छलने में भी होने लगा जिसके कारण समय के साथ साथ यह शब्द नकारात्मक होता चला गया। गोरखपंथी साधु लोहे या लकड़ी की सलाइयों के हेर फेर से एक चक्र बनाते हैं। उस चक्र के बीच में एक छेद करते हैं। इस छेद में से कौड़ी या मालाकार धागे को डालते हैं और फिर मन्त्र पढ़कर उसे निकाला करते हैं। इसी को गोरखधंधा या धंधारी कहते हैं। इसका उल्लेख योगियों के वेष में प्रायः सर्वत्र मिल जाता है। गोरखधंधा या धंधारी में से क्रिया जाने बिना कौड़ी या डोरी निकालना बहुत कठिन कार्य है। इसीलिए गोरखधंधा शब्द का प्रचलन आजकल उलझन और झंझट वाले कार्यों का वाचक बन गया है।
इब्न सीना
अबू अली सीना (फारसी: بو علی‌ سینا ; ९८० – १०३७, अंग्रेजी: Avicenna or Ibn-Sina) फारस के विद्वान, दार्शनिक एवं चिकित्सक थे। उन्होने विविध विषयों पर लगभग ४५० पुस्तकें लिखी जिसमें से २४० अब भी प्राप्य हैं। इसमें से १५ पुस्तकें चिकित्सा विज्ञान से संबंधित हैं। उनकी विश्वविख्यात किताब का नाम क़ानून है। यह किताब मध्यपूर्व जगत में मेडिकल सांइस की सबसे ज़्यादा प्रभावी और पढ़ी जाने वाली किताब है। इस प्रकार अपने समय के प्रसिद्ध चिकित्सक थे। अबू अली सीना न केवल नास्तिक चिकित्सकों और दार्शनिकों में सबसे आगे हैं बल्कि पश्चिम में शताब्दियों तक वे चिकित्सकों के सरदार के रूप मे प्रसिद्ध रहे।
इब्न सिन्ना (एविसेना) पर दुनिया की प्राचीनता, उसके (दुनिया के) बाद की अस्वीकृति और "भीतर की महान विचारधारा" के अलावा अन्य नास्तिक सिद्धांतों के बारे में अपने बयानों के कारण काफिर और नास्तिक होने का आरोप लगाया गया था।अन्य विद्वानों जिन्होंने यह कहा कि इब्न सिन्ना एक नास्तिक था (शेख अल-थुवैनी के पहले), अल-ग़ज़ाली, इब्न तैमियाह, इब्न अल-क़ायम और अल-ढाबी है।
दर्शनशास्त्र और चिकित्सा के अलावा, इब्न सीना के संग्रह में खगोल विज्ञान, कीमियागरी, भूगोल और भूविज्ञान, मनोविज्ञान, इस्लामी धर्मशास्त्र, तर्कशास्त्र, गणित, भौतिकी और कविता पर लेखन शामिल है।
इब्न सीना ने इस्लामी स्वर्ण युग कहे जाने वाले दौर में लेखन का एक विशाल संग्रह बनाया, जिसमें बाइज़ेंटाइन यूनानी-रोमन, फारसी और भारतीय ग्रंथों के अनुवादों का बड़े पैमाने पर अध्ययन किया गया था।फारस के पूर्वी भाग, प्राचीन ख़ुरासान और मध्य एशिया में समानीद साम्राज्य और फारस के पश्चिमी भाग और इराक में बुईद साम्राज्य ने शैक्षिक और सांस्कृतिक विकास के लिए एक संपन्न वातावरण प्रदान किया।समानीद साम्राज्य के तहत, बुखारा इस्लामी दुनिया की सांस्कृतिक राजधानी के रूप में बगदाद का प्रतिद्वंद्वी बन गया। वहां कुरान और हदीस का अध्ययन बहुत ज़ोर-शोर से चल रहा था। विशेष रूप से इब्न सीना और उनके विरोधियों द्वारा दर्शनशास्त्र, फ़िक़्ह और धर्मशास्त्र (कलाम) को और विकसित किया गया।अल-राज़ी और अल-फराबी ने चिकित्सा और दर्शनशास्त्र में प्रणाली विज्ञान और ज्ञान प्रदान किया। इब्न सीना को बल्ख़, ख़्वारेज़्म, गोर्गान, रे, इस्फ़हान और हमादान के महान पुस्तकालयों तक पहुंच प्राप्त थी। विभिन्न ग्रंथों (जैसे बहमनियार के साथ अहद) से पता चलता है कि उन्होंने उस समय के महानतम विद्वानों के साथ दार्शनिक मुद्दों पर बहस की थी।अरुज़ी समरकंदी ने लिखा है कि कैसे इब्न सीना ने ख़्वारेज़्म छोड़ने से पहले अल बेरुनी (एक प्रसिद्ध वैज्ञानिक और खगोल विज्ञानी), अबू नस्र इराकी (एक प्रसिद्ध गणितज्ञ), अबू सहल मसिही (एक सम्मानित दार्शनिक) और अबू अल-खैर खम्मर एक महान चिकित्सक से मुलाकात की थी।
इब्न सीना का जन्म (लगभग) 980 में, मध्य एशिया और प्राचीन ख़ुरासान के एक फारसी राजवंश, समानीद की राजधानी, बुखारा (वर्तमान उज़्बेकिस्तान में) के पास एक गाँव, अफशाना में हुआ था। उनकी माता, सितारा, बुखारा से थीं। जब कि, अधिकांश विद्वानों के अनुसार, इब्न सीना के अधिकांश परिवार वाले सुन्नी इस्लाम को मानते थे, लेकिन उनके पिता, अब्दुल्लाह, बल्ख़ (वर्तमान अफगानिस्तान में) के एक सम्मानित विद्वान थे, जो शायद इस्माइली पंथ में परिवर्तित हो गए थे या सुन्नी इस्लाम में ही बने रहे थे।
सशक्तिकरण
सशक्तिकरण लोगों में और समुदायों में स्वायत्तता और आत्मनिर्णय के स्तर को बढ़ाने के लिए डिज़ाइन किए गए उपायों का एक सेट है, ताकि वे अपने स्वयं के अधिकार पर कार्य करने के लिए एक जिम्मेदार और स्व-निर्धारित तरीके से अपने हितों का प्रतिनिधित्व कर सकें। किसी व्यक्ति, समुदाय या संगठन की आर्थिक, राजनीतिक, सामाजिक, शैक्षिक, लैंगिक, या आध्यात्मिक शक्ति में सुधार को सशक्तिकरण कहा जाता है।
सशक्तिकरण अभियान के रूप में आत्म-सशक्तिकरण की प्रक्रिया और लोगों के पेशेवर समर्थन दोनों को संदर्भित करता है, जो उन्हें शक्तिहीनता और प्रभाव की कमी की भावना को दूर करने और अपने संसाधनों को पहचानने और उपयोग करने में सक्षम बनाता है। यह मजबूत और अधिक आत्मविश्वास बनने की प्रक्रिया है,जो विशेष रूप से किसी के जीवन को नियंत्रित करने और किसी के अधिकारों का दावा करने के लिए।
एडविन आस्टिन अबे
एडविन आस्टिन अबे (Edwin Austin Abbey ; १८५२ - १९११), संयुक्त राज्य अमरीका का चित्रकार था।
वह फ़िलाडेल्फ़िया में उत्पन्न हुआ था। ललित कलाओं की पेंसिलवेनिया अकादमी से चित्रणकला सीखकर उसने पुस्तकों को सचित्र करने का कार्य शुरू किया। राबर्ट हेरिक, गोल्डस्मिथ, शेक्सपियर आदि की कृतियों को सचित्र करने से उसकी खासी ख्याति हुई। उसके जलचित्र और पेस्टलचित्र भी बड़े सफल हुए। १८९८ ई. में वह आर.ए. (रायल अकादमी) का सदस्य हो गया। उसके जलचित्रों में प्रधान 'टोनहिन आँख', 'अक्टूबर का गुलाब', 'पुराना गीत' हैं। वैसे ही पेस्टल चित्रों में प्रधान 'बीट्रिस' ओर 'फ़िलिस' हैं। उसके तैलचित्रों में सुंदरतम शायद 'मई की एक सुबह' है। उसने भित्तिचित्रण भी किए। बोस्टन संग्रहालय में सुरक्षित उसके चित्र 'पवित्र ग्रेलद की खोज' तो प्रभूत सुंदर बन पड़ा है।
ऊमेडालेन स्कल्पचरपार्क
ऊमेडालेन स्कल्पचरपार्क ऊमेओ, स्वीडन में एक कला प्रदर्शनी और मूर्ती पार्क है।
1994 में पहिली बार इस स्थान पर एक कला प्रदर्शनी करवाई गई थी और अब यह एक स्थाई प्रदर्शनी है जहाँ पहिले ऊमेडालेन हस्पताल होता था। प्रापर्टी कंपनी बाल्टिकग्रूप्न और गैलरी सैंडस्ट्रोम ने मिलकर 1987 में ऊमेडालेन की जगह और 20 पथर के मकान वैस्टरबाटन काउंटी से खरीद लिए। इन इतिहासिक इमारतों के आस पास स्वीडन की सभ से बड़ी कला प्रदर्शनी बनाई गई। बाल्टिकग्रूप्न ने 44 मूर्तियाँ खरीदीं जो अब स्थाई प्रदर्शनी का अंग हैं।
व्यावहारिक मनोविज्ञान
मनोवैज्ञानिक सिद्धांतों का विभिन्न मानवीय समस्याओं के सुलझाने में प्रयोग करना व्यावहारिक मनोविज्ञान (Applied psychology) के क्षेत्र में आता है। व्यावहारिक मनोविज्ञान, मनोविज्ञान का ही एक पहलू है। हैपनर के अनुसार, ‘‘व्यावहारिक मनोविज्ञान के लक्ष्य मानव क्रियाओं का वर्णन, भविष्य कथन और मानव क्रियाओं पर नियंत्रण है जिससे हम अपने जीवन को बुद्धिमता पूर्वक समझ सकें और निर्देशित कर सकें तथा दूसरे के जीवन को प्रभावित कर सकें।’’ जिस तरह विज्ञान के सैद्धांतिक तथा व्यावहारिक दोनों पहलू होते हो उसी प्रकार मनोविज्ञान में सैद्धांतिक के साथ-साथ व्यावहारिक पहलू भी है।
पैटर्सन (1940) ने अपने लेख 'अप्लायड साइक्लोजी कम्स टू एज (Applied Psychology Comes of Age) में व्यावहारिक मनोविज्ञान के इतिहास के विकास पर प्रकाश डाला। उनके अनुसार व्यावहारिक मनोविज्ञान का विकास चार चरणों में हुआ है। ये चरण हैं - गर्भावस्था, जन्म, बचपन तथा युवावस्था।
पैटर्सन के अनुसार 1882 से लेकर 1917 तक मनोविज्ञान का विकास व्यावहारिक मनोविज्ञान के गर्भावस्था का काल था। इस काल में गाल्टन, केटेल और बिने का योगदान महत्वपूर्ण था। इस काल में अमेरिका जैसे कई देश प्रथम विश्वयुद्ध में लगे हुए थे।
पैटर्सन ने 1917 से 1918 तक के समय को व्यावहारिक मनोविज्ञान का जन्मकाल माना है और इस काल में कई मनोवैज्ञानिक परीक्षणों का निर्माण हुआ। इस काल में ही अमेरिका जैसे देशों ने सेना में भर्ती के लिए मनोवैज्ञानिक परीक्षणों का उपयोग किया। इसी काल में सैनिकों के चुनाव के लिए आर्मी-अल्फा और आर्मी-बीटा परीक्षणों का जन्म हुआ। अल्फा परीक्षण अधिकारी वर्ग के लिए तथा बीटा परीक्षण जवानों व अनपढ़ लोगों के लिए उपयोग में लाये गए।
पैटर्सन के अनुसार सन् 1918 से 1937 तक मनोविज्ञान के विकास के काल को व्यावहारिक मनोविज्ञान की बाल्यावस्था मानी जानी चाहिए। इसी काल में 1937 में अमेरिका में व्यावहारिक मनोविज्ञान के एक राष्ट्रीय संस्थान की स्थापना हुई जिसका उद्देश्य राष्ट्रीय सुधार में मनोविज्ञान के व्यवहार को बढ़ावा देना था।
सन् 1937 के बाद व्यावहारिक मनोविज्ञान ने अपनी युवावस्था में प्रवेश किया। तब से आज तक इसका क्षेत्र बढ़ता ही जा रहा है। वर्तमान काल में मानव के जीवन के कई क्षेत्रों में इसका उपयोग हो रहा है।
आधुनिक युग में व्यावहारिक मनोविज्ञान का क्षेत्र बराबर बढ़ता जा रहा है। उस हर क्षेत्र में जहां मानव जीवन में मनोवैज्ञानिक सिद्धान्तों का प्रयोग किया जा सकता है वहां व्यावहारिक मनोविज्ञान का भी क्षेत्र है। अतः व्यावहारिक मनोविज्ञान का क्षेत्र बड़ा व्यापक एवं विस्तृत है। परन्तु इसके क्षेत्र को निम्नलिखित मुख्य भागों में बांटा जा सकता है-
1. मानसिक स्वास्थ्य एवं चिकित्सा
2. सामाजिक समस्याएं
3. शिक्षा
4. परामर्श तथा निर्देशन (Counseling psychology)
5. उद्योग एवं व्यापार (Industrial and organizational psychology)
6. सेवाओं या नौकरियों में चुनाव
7. अपराध निरोध
8. सैनिक क्षेत्र
9. राजनैतिक क्षेत्र
10. विश्व शांति (Peace psychology)
11. यौन शिक्षा
12. क्रीड़ा या खेल क्षेत्र (Sport psychology)
13. विज्ञापन
निशा देसाई बिस्वाल
निशा देसाई बिस्वाल एक भारतीय-अमेरिकी हैं जो संयुक्त राज्य अमेरिका में दक्षिण और मध्य एशियाई मामलों की सहायक सचिव हैं। पहले वो की सहायक प्रशासक थीं। उन्हें 19 जुलाई 2013 को अमेरिकी राष्ट्रपति बराक ओबामा ने उन्हें दक्षिण और मध्य एशियाई मामलों की सहायक सचिव के लिए नामित किया। बिस्वाल अमेरिका में जन्मी लेकिन उनके माता-पिता भारत के हैं।
अजीत डोभाल
अजीत कुमार डोभाल, आई.पी.एस. (सेवानिवृत्त), भारत के राष्ट्रीय सुरक्षा सलाहकार हैं। वे 30 मई 2014 से इस पद पर हैं। डोभाल भारत के पांचवे राष्ट्रीय सुरक्षा सलाहकार हैं। इससे पहले शिवशंकर मेनन भारत के राष्ट्रीय सुरक्षा सलाहकार थे।
अजित डोभाल का जन्म 1945 में उत्तराखंड के पौड़ी गढ़वाल में एक गढ़वाली परिवार में हुआ। उन्होंने अपनी प्रारम्भिक शिक्षा अजमेर के मिलिट्री स्कूल से पूरी की थी, इसके बाद उन्होंने आगरा विश्वविद्यालय से अर्थशास्त्र में एमए किया और पोस्ट ग्रेजुएशन करने के बाद वे आईपीएस की तैयारी में लग गए। कड़ी मेहनत के बल पर वे केरल कैडर से 1968 में आईपीएस के लिए चुन लिए गए।
अजीत डोभाल 1968 में केरल कैडर से आईपीएस में चुने गए थे, 2005 में इंटेलिजेंस ब्यूरो यानी आईबी के चीफ के पद से रिटायर हुए हैं। वह सक्रिय रूप से मिजोरम, पंजाब और कश्मीर में उग्रवाद विरोधी अभियानों में शामिल रहे हैं।
भारत के राष्ट्रीय सुरक्षा सलाहकार
राष्ट्रीय सुरक्षा परामर्शदाता (एनएसए) राष्ट्रीय सुरक्षा परिषद (एनएससी) के मुख्य कार्यकारी एवम् भारत के प्रधान मंत्री के राष्ट्रीय और अंतरराष्ट्रीय सुरक्षा के प्राथमिक परामर्शदाता होते है।
3. अजित डोभाल राष्ट्रीय सुरक्षा सलाहकार पुनर्निर्वाचित www.generalnowlege.com-6 june 2019
सुजाता सिंह
श्रीमति सुजाता सिंह एक भारतीय विदेश सेवा (आईएफएस) अधिकारी हैं। वे 1 अगस्त 2013 से 29 जनवरी 2015 तक भारत की विदेश सचिव रह चुकी हैं। इससे पूर्व वे जर्मनी में भारत की राजदूत थीं।
भारत के विदेश सचिव
भारतीय विदेश सचिव भारत के विदेशों से सम्बंध में विदेश मंत्रालय में नियुक्त के सर्वोच्च्य राजनयिक होते हैं। विदेश सचिव भारतीय विदेश सेवा के अनुभवी अफसर होते हैं जो विभिन्न देशों में राजदूत रह चुके हैं।
वानोर्टपार्कसेन, ऊमेओ
वानोर्टपार्कसेन केंद्री ऊमेओ, स्वीडन में स्थित एक पार्क है।
यह पार्क 1858 में ऊमेओ गार्डन सोसाइटी द्वारा बनाया गया था। पर यह पार्क 1888 में लगी आग में सड़ गया था। इसको दुबारा बनाया गया और इसको इसका मौजूदा नाम और शक्ल 1985 में इसके पुनर-निर्माण के बाद मिली।
साहिर होशियारपुरी
साहिर होशियारपुरी () जन्म नाम: राम प्रकाश () (मार्च 1913 - 12 अगस्त 1994), भारत से उर्दू के एक शायर थे। उन्होंने शायरी की कई पुस्तकें लिखी है, जो मुख्य रूप से ग़ज़ल है। इसके अलावा, उनकी कई गज़लें जगजीत सिंह सहित प्रमुख गायकों द्वारा गई गई है।
अमजद हैदराबादी
अमजद हुसैन (‎; 1878–1961), लेखकीय नाम: अमजद हैदराबादी (), भारत के हैदराबाद से उर्दू और फारसी के शायर थे।
काज़िम जरवली
काज़िम जरवली () (जन्म: जून, 1955) भारत से उर्दू भाषा के शायर हैं।उन्होंने कविता की कई पुस्तकें लिखी है और उनके साहित्यिक काम के लिए उन्हें कतिपय पुरस्कार प्राप्त हुए है।
फहीम जोगापुरी
फहीम जोगापुरी (जन्म: 12 मार्च 1956) भारत से एक उर्दू भाषा के शायर हैं। उनका जन्म सिवान, बिहार में हुआ। वे उर्दू विषय से स्नातकोत्तर हैं। वे अपनी पुस्तकें 'नावेद-ए-सहर' और 'अधूरी बात' से चर्चित हुए।
किशोर भानुशाली
किशोर भानुशाली भारतीय अभिनेता हैं जो हिन्दी फ़िल्मों में अभिनय करते हैं। वो बॉलीवुड अभिनेता देव आनन्द के हमशक्ल हैं और वो देव आनन्द की आवाज भी उन्हीं का स्वाँग भी करते हैं। उन्होंने "हम हैं खलनायक", "जय माँ करवा चौथ" जैसी विभिन्न फ़िल्मों में मुख्य अभिनेता का अभिन्य किया है जबकि "रामगढ़ के शोले" जैसी फ़िल्मों में केन्द्रिय भूमिका में रहे हैं।
वो मूल रूप से उत्तर प्रदेश के हैं। उन्होंने हिन्दी फ़िल्मों में स्वर्गीय फ़िल्म अभिनेता देव आनन्द का स्वांग आरम्भ कर दिया।
ब्रजनाथ रथ
ब्रजनाथ रथ (१२ जनवरी १९३६ – ३१ मई २०१४) भारतीय कवि थे जो ओडिया भाषा में लिखते थे। ब्रजनाथ रथ को ओडिया साहित्य अकादमी पुरस्कार, विशुभा पुरस्कार, गोकरनिका पुरस्कार, दक्षिण कोरियाई राजदूत, ग्लोबल कोर्परेशन सोसाइटी इंटरनेशनल, सियोल, कोरिया गणराज्य द्वारा दिया गया प्रथम सुन्दरमणि साहित्य पुरस्कार सहित विभिन्न पुरस्कारों से अन्तर्राष्ट्रीय पहचान मिली।
रथ को २०१० में उपहासात्मक और दार्शनिक विधा की प्रगतिशील कविता संग्रह सामान्य असामान्य के लिए २०१० में टैगोर साहित्य पुरस्कार से नवाजा गया।
३१ मई २०१४ को उनका ७८ वर्ष की आयु में निधन हो गया।
मल्लिनाथ (बहुविकल्पी)
मल्लिनाथ से निम्नलिखित व्यक्तियों का बोध होता है-
हांस माकार्ट
हांस माकार्ट (Hans Makart ; १८४०-१८८४) आस्ट्रिया का १९वीं शताब्दी का श्रेष्ठ चित्रकार, डिजाइनर और सज्जाकार था।
हांस माकार्ट का जन्म साल्जबर्ग में हुआ था। जब इसने वियना कला अकादमी में प्रवेश किया, जर्मन कला का बौद्धिक स्तर ऊँचा था, फिर भी वहाँ अकादमी कला का ही प्रचलन था। रंगों की तीव्र भावासक्ति के कारण माकार्ट वियना छोड़कर म्यूनिख में दो साल रहा। कला पथदर्शक पाइलॉटी का ध्यान भी उसके चित्रों की ओर गया। अपनी कृतियों में आलंकारिक शैली को उसने अपनाया। वियना के राजा ने उसका 'रोमिओ जूलिएट' शीर्षक चित्र खरीदकर उसे वियना आने के लिये निमंत्रित किया। फिर तो वियना के कलाजगत् में वह अग्रणी माना जाने लगा। उसके विशाल चित्रों के रंग आह्लाददायी थे और रंगों की चमक में एक मोहक शक्ति थी। किंतु सस्ते रंगों का उपयोग करने से उसकी कृतियाँ नष्ट हो गई है, वियेना, बर्लिन, हंबर्ग और स्टटगार्ट की आर्ट गेलरियों में उसकी कृतियाँ सुरक्षित हैं। उसके कई प्रसिद्ध चित्रों में 'क्लिओपेट्रा का अंत' भी एक है।
मन की आवाज-प्रतिज्ञा
प्रतिज्ञा धारावाहिक सामाजिक कुप्रथाओं एवं कुरीतियों के बारे में दर्शकों की सोच बदलने का एक प्रयास है।  =कथानक= इसकी कहानी दो परिवारों (ठाकुर एवं सक्सेना परिवार) के आसपास घूमती रहती है। ठाकुर परिवार पूरे इलाहाबाद में अपनी शक्ति का लोहा मनवाता है। वे सदा औरतों को अपने पैरों नीचे दबाए रखना चाहते हैं। ठाकुर परिवार के कृष्णा (अरहान बहल) को प्रतिज्ञा सक्सेना (पूजा गौर) से प्यार हो जाता है। इच्छा ना होते हुए भी प्रतिज्ञा को उससे विवाह करना पड़ता है। बदले मेंआदर्श सक्सेना(प्रतिज्ञा का भाई)कोमल(कृष्णा की बहन) से शादी कर लेता है। शादी के कुछ समय बादप्रतिज्ञाकोकृष्णासे लगाव हो ही जाता है। बाद मेंएक के बाद एकरोमांचक घटनाएं होती है।
=पात्र=
डिफरेंट स्ट्रोक्स
डिफरेंट स्ट्रोक्स (अंग्रेजी: Diff'rent Strokes) पर प्रसारित कि एक अमेरिकी टेलीविजन सिटकॉम है एनबीसी से ३ नवंबर १९७८, को ४ मई, १९८५ और पर एबीसी से २७ सितम्बर, १९८५, को ७ मार्च, १९८६।
यह १९९५ से १९९९ के माध्यम से सोनी एंटरटेनमेंट चैनल और दूरदर्शन पर भारत में प्रसारित किया गया है, हिंदी में डब की गई।
पी॰ रामदास
पी॰ रामदास (1933–2014) भारतीय फिल्म निर्देशक और पठकथा लेखक थे।
आन्ध्र प्रदेश पुनर्गठन अधिनियम, २०१४
आन्ध्र प्रदेश पुनर्गठन अधिनियम, २०१४ आन्ध्र प्रदेश को तेलंगाना और शेष आन्ध्र प्रदेश में विभाजन की घोषणा करने वाला भारतीय संसद का अधिनियम है इस अधिनियम को तेलंगाना अधिनियम के नाम से भी जाना जाता है।
स्थलरूप
स्थलरूप अथवा स्थलाकृति (अंग्रेज़ी: ) भूगोल और अन्य पृथ्वी विज्ञानों में प्रयुक्त शब्द है जिसका आशय एक भू-आकृतिक इकाई से है जिसे सामान्यतः उसकी धरातलीय बनावट अर्थात आकृति के द्वारा पहचाना जाता है। सामान्य भाषा में जमीन की ऊँचाई-निचाई द्वारा जो आकृतियाँ बनती हैं उन्हें स्थलरूप कहते हैं।
इनको इनके आकार के आधार पर कई श्रेणियों में बाँटा जाता है:स्थलरूप स्थायी नहीं होते बल्कि इनमें सतत् परिवर्तन होता रहता है।
इनका अध्ययन करने वाला विज्ञान भू-आकृति विज्ञान कहलाता है जो भूगोल की एक शाखा है। भूगर्भशास्त्र या भूविज्ञान में इस तरह के अध्ययन को पर्यावरणीय भूगर्भशास्त्र/पर्यावरणीय भूविज्ञान कहते हैं।
भू-आकृति विज्ञान
भारत के प्राकृतिक प्रदेश
भारत के प्राकृतिक प्रदेश से तात्पर्य भारत को प्राकृतिक तत्वों जैसे उच्चावच, जलवायु की विशेषताएँ, मिट्टियाँ इत्यादि के समेकित आधार पर प्रदेशों में विभाजन से है। कई भूगोलवेत्ताओं द्वारा लगभग सारी प्राकृतिक विशेषताओं को ध्यान में रखते हुए भारत का प्रदेशों में विभाजन किया गया है। इनमें मैकफरलेन, बेकर (१९२८),एल॰ डडले स्टाम्प (१९२८), स्पेट (१९५४) और आर॰ एल॰ सिंह (१९७१) का वर्गीकरण प्रमुख हैं। इनमें से कुछ को सही अर्थों में प्राकृतिक प्रदेशों में वर्गीकरण नहीं कहा जा सकता क्योंकि इन विद्वानों में से कुछ ने सबसे छोटे स्तर पर प्रदेशों के विभाजन में मानवीय और सांस्कृतिक तत्वों को भी जगह दी है।
मैकफरलेन का वर्गीकरण इस तरह का पहला प्रयास था जो उन्होंने अपनी पुस्तक "इकोनोमिक ज्याग्रफी" में प्रस्तुत किया।  इसमें उन्होंने भारत को दो बृहद प्रदेशों और सोलह उप-प्रदेशों में विभाजित किया। डडले स्टाम्प का वर्गीकरण मुख्यतया भूमि-आकारिकी और जलवायु के तत्वों पर आधारित है और उन्होंने भारत को तीन बृहत् और २२ उप प्रदेशों में विभाजित किया।
इन विद्वानों के वर्गीकरण के आलावा अन्य कई वर्गीकरण भी प्रचलित हैं।
ध्यातव्य है कि स्टाम्प महोदय का वर्गीकरण १९२८ ई॰ में प्रकाशित हुआ था और इसमें वर्तमान पाकिस्तान और बांग्लादेश के हिस्से भी सम्मिलित हैं।
आर॰ एल॰ सिंह ने अपनी पुस्तक "भारत का प्रादेशिक भूगोल" में भारत को प्रदेशों में बाँटने का सबसे महत्वपूर्ण प्रयास किया है हाँलाकि इनके वर्गीकरण में सबसे सूक्ष्म स्तरीय प्रदेशों को प्राकृतिक नहीं कहा जा सकता क्योंकि इनमें मानवीय तत्वों और क्रियाकलापों को भी स्थान बनाया गया है।
इन्होंने भारत को ४ बृहत्, २८ मध्यम, ६७ प्रथम क्रम, १९२ द्वितीय क्रम और ४८४ तृतीय क्रम के प्रदेशों में विभाजित किया है इसमें बृहत् से लेकर द्वितीय क्रम तक के प्रदेश प्राकृतिक तत्वों के आधार पर हैं अतः प्राकृतिक प्रदेश कहे जा सकते हैं।
रीडिंग रेनबो
रीडिंग रेनबो (अंग्रेज़ी: Reading Rainbow) एक अमेरिकी बच्चों के टेलीविजन श्रृंखला अमेरिका में पीबीएस पर प्रसारित होता है से ६ जून, १९८३ को १० नवंबर, २००६। श्रृंखला प्रत्येक प्रकरण बाल साहित्य से प्रेरित कहानी पर ध्यान केंद्रित, पढ़ने के लिए बच्चों को प्रोत्साहित करती है।
श्रृंखला के द्वारा प्रस्तुत किया जाता है लिवर बरटॉन, एक सेलिब्रिटी के साथ प्रत्येक प्रकरण। शो से विभिन्न पात्रों के बीच भाव शामिल किया जा सकता है: माइकल अंसारा, स्वाद फलव, बिल कॉस्बी, हल्क होगन, हेक्टर एलीज़ोंडो, पीटर फलक, रिचर्ड गेरे, रिचर्ड लायनेल, भागो डीएमसी, बॉबी म्क्फ्रिन और ज़ेल्डा रुबिनस्टाइन। इंद्रधनुष पढ़ना पीबॉडी पुरस्कार और एमी पुरस्कार छब्बीस, श्रेणी में हैं, जिनमें से दस जीता है "बच्चों के लिए सबसे अच्छा श्रृंखला।"
खंडों या कहानियों में से एक नंबर के माध्यम से पता लगाया गया था जो एक किताब, या अन्य बच्चों के साहित्य, से एक विषय पर केंद्रित प्रत्येक प्रकरण। इस शो में भी बच्चों को वे पुस्तकालय में गया था जब के लिए देखने के लिए पुस्तकों की सिफारिश की। यह तीसरी सबसे लंबे समय तक चल ​​रहा है बच्चों की श्रृंखला है में पीबीएस इतिहास, के बाद मिस्टर रोजर्स 'नेबरहुड और सीस्मी स्ट्रीट संयुक्त राज्य अमेरिका में। यह भी था पहले पीबीएस शो में से एक प्रसारित किया स्टीरियो में।
मनसर
मनसर (Mansar) भारत के महाराष्ट्र राज्य के नागपुर ज़िले की रामटेक तहसील में स्थित एक कस्बा है। यह रामटेक से 5 किमी पश्चिम और नागपुर से 45 किमी पूर्वोत्तर में बसा हुआ है। यह एक ऐतिहासिक पुरातत्व स्थल है।
मनसर भारत की एक प्रमुख पुरातात्विक महत्त्व का स्थान है। यहाँ खुदाई में वाकटक राजा प्रवरसेन का 'प्रवरपुर' नामक राजमहल तथा 'प्रवरेश्वर' नामक विशाल मंदिर प्रांगण के भग्नावशेष मिले हैं।
सेन्स एंड सेन्सिबिलिटी
सेंस एण्ड सेन्सीबिलिटी जेन आस्टिन के द्वारा लिखा गया एक मशहूर उपन्यास है। जोकि पहली बार १८११ मे 'ए लेडी' छ्द्म नाम से लिखा गया। यह तीन बहनो एलिनोर, मैरियन और मार्ग्रेट की कहानी है। यह एक रोमाण्टिक कहानी है जो कि उनके जायदाद से बेदखल होने के बाद अपने आप अपने प्रेम को तलाशने के दौरान लिखी गयी है।
कथा सारांश- एलिनोर, मैरियन और मार्ग्रेट डैशवूड बहनें है। वे नोरलैण्ड मे रहती है। जान डैशवूड दोनो बहनों का सौतेला भाई है और पिता के मर जाने के बाद विरासत को अपने स्वामित्व मे ले लेता है। उसने अपने पिता से वादा किया था कि वह उन दोनो का ध्यान रखेगा। मगर जान की पत्नी फेनी चालाकी से अपने पति यह समझाती है कि यदि उसने उन दोनो बहनो को सम्पत्ति मे हिस्सेदारी दे दी तो उनके लिए कम पड़ जाएगी। तो जाँन सम्पत्ति पर पूर्ण रूप से अधिकार कर लेता है। इस प्रकार अब तीनो बहनो को अपनी शादी के लिए खुद ही प्रयास करने होंगे। एडवर्ड फेरार्स जोकि जाँन का साला है, वह एलिनोर मे रूचि लेने लगता है। उन दोनो के स्वभाव भी मिलते-जुलते है। मगर मैरियन एडवर्ड से प्रभावित नही है।
डैशवूड बहने सर जान मिडिलटन की सहायत से अब नए घर मे चले जाते है। वहाँ पर मैरियन विलोबी की तरफ आकर्षित होती है क्योंकि एक बार उसने मैरियन के पैर मे चोट लग जाने के बाद उसको बचाया था। विलोबी एक सम्पन्न घर से सम्बन्ध रखता है। इस प्रकार मैरियन और विलोबी के एक-दूसरे से प्यार करने लगते है। मगर एलिनोर को यह रिश्ता पसंद नही है, क्योंकि उसे लगता है कि वे दोनो अति कर रहे है।
शौकीन (२०१४ फिल्म)
शौकीन अभिषेक शर्मा द्वारा निर्देशित तथा ग्रेजिंग गोट पिकचर्स के बैनर तले अश्विनी यार्डी द्वारा निर्मित एक आगामी बॉलीवुड हास्य फिल्म है। फिल्म में लिसा हैडन और अक्षय कुमार के साथ अन्नू कपूर, परेश रावल और अनुपम खेर की तिकड़ी मुख्य अभिनय भूमिका में हैं। यह बसु चटर्जी निर्देशित और अशोक कुमार, उत्पल दत्त, एके हंगल, रति अग्निहोत्री और मिथुन चक्रवर्ती अभिनीत १९८२ की इसी नाम से बनी फ़िल्म की पुनः कृत्ति है।
शरारत
शरारत एक टीवी कार्यक्रम है। जो स्टार प्लस पर शुरू हुआ था
यह स्टार उत्सव पर शाम 6:00 बजे प्रसारित किया जाता है।
मानसार शिल्पशास्त्र
मानसार शिल्पशास्त्र शिल्पशास्त्र का प्राचीन ग्रन्थ है जिसके रचयिता मानसार हैं। इसके 43 वें अध्याय में ऐसे अनेक रथों का वर्णन है जो वायुवेग से चल कर लक्ष्य तक पहुँचते थे। उनमें बैठा व्यक्ति बिना अधिक समय गवाँए गंतव्य तक पहुँच जाता था। श्री प्रसन्न कुमार आचार्य ने बहुत परिश्रम से मानसर शिल्पशास्त्र को जोड़जोड़कर पुनः निर्मित किया और इसका अंग्रेजी भाषा में अनुवाद किया। यह ग्रन्थ सात भागों में प्रकाशित किया गया।
मानसर शिल्पशास्त्र ब्रह्मा की स्तुति से आरम्भ होता है जो ब्रह्माण्ड के निर्माता हैं। यह ग्रन्थ शिव के तीसरे नेत्र के खुलने पर समाप्त होता है। इसमें लगभग ७० अध्याय हैं जिनमें से प्रथम आठ अध्यायों को एक भाग में रखा गया है। आगे के दस अध्याय दूसरा समूह बनाते हैं। इसके बाद मानसार का केन्द्रीय भाग आता है। अध्याय १९ से अध्याय ३० में एकमंजिला भवन से लेकर १२ मंजिला भवन का वर्नन करते हैं। अध्याय ३१ से अध्याय ५० में वास्तुशिलप (आर्किटेक्चर) की चर्चा है। इसके बाद मूर्तिकला की चर्चा आती है जो अध्याय ५१ से अध्याय ७० तक की गयी है। अध्याय ५१ से अध्याय ७० की सामग्री को मोटे तौर पर दो भागों में बाँटा जा सकता है- अध्याय ५१ से अध्याय ६५ तक एक समूह है तथा अध्याय ६६ से अध्याय ७० तक दूसरा समूह।
तालमान (शिल्पकला)
तालमान भारतीय प्रतिमामानविज्ञान (iconometry) की पारम्परिक प्रणाली है जो शिल्पशास्त्रों पर आधारित है। हिन्दू आगम ग्रन्थों (जैसे, कर्णागम) तथा अन्य शिल्पशास्त्रों में देवी-देवताओं की मूर्तियों के विभिन्न अंगों/भागों के माप का अत्यन्त विशद वर्णन मिलता है।
कियारा आडवाणी
कियारा आडवाणी (जन्म आलिया आडवानी; ३१ जुलाई १९९२) भारतीय अभिनेत्री हैं जो बॉलीवुड फ़िल्मों में काम करती हैं। वह एक बहु-सांस्कृतिक वंश परिवार से यहां मिली थी। उनके पिता, जगदीप आडवाणी भारतीय हैं और माँ जेनेविज जाफरी मुस्लिम और आधी ब्रिटिश मूल की हैं। उन्होंने अपनी स्नातक जय हिंद कॉलेज से मास कम्युनिकेशन में की।
कियारा ने २०१४ की हिंदी फ़िल्म "फ़गली" से अभिनय की दुनिया में पदार्पण किया। इसके बाद वह २०१६ की हिंदी बायोपिक , और फिर २०१८ की तेलुगु ड्रामा भारत अने नेनु में दिखाई दी। कियारा बाद में नेटफ्लिक्स फिल्म लस्ट स्टोरीज़ में दिखाई दी। फिल्म में कियारा आडवाणी का हस्तमैथुन दृश्य, एक वाइब्रेटर का उपयोग करके, महिलाओं की कामुकता के स्पष्ट चित्रण के लिए प्रशंसा की गई थी।
कियारा आडवाणी का जन्म ८ मार्च १९९२ को व्यवसायी जगदीप आडवाणी और अध्यापिका गेनेवीवे जाफरी के घर में हुआ।
श्याम सरण
श्याम सरण (जन्म: ४ सितम्बर १९४६) भारत के विदेश सचिव रह चुक हैं। प्रधानमंत्री मनमोहन सिंह की सरकार में अमेरिका से नाभिकीय डील करना इनकी प्रमुख उपलब्धियों में से एक थी।
राजा हरिश्चन्द्र (फ़िल्म)
राजा हरिश्चन्द्र १९१३ में बनी भारतीय मूक फ़िल्म थी। इसके निर्माता निर्देशक दादासाहब फालके थे और यह भारतीय सिनेमा की प्रथम पूर्ण लम्बाई की नाटयरूपक फ़िल्म थी। फ़िल्म भारत की कथाओं में से एक जो राजा हरिश्चन्द्र की कहानी पर आधारित है। यद्यपि फ़िल्म मूक है लेकिन इसमें दृश्यों के भीतर अंग्रेज़ी और हिन्दी में कथन लिखकर समझाया गया है। चूँकि फ़िल्म में अभिनय करने वाले सभी कलाकार मराठी थे अतः फ़िल्म को मराठी फ़िल्मों की श्रेणी में भी रखा जाता है।
फ़िल्म ने भारतीय फिल्म उद्योग में ऐतिहासिक नींव स्थापित की।
फ़िल्म की शुरुआत राजा रवि वर्मा द्वारा की गई राजा हरिश्चन्द्र, उनकी पत्नी और पुत्र की चित्रों द्वारा बनाये गये चित्रों की प्रतिलिपियों की झांकी से आरम्भ होती है।
फ़िल्म में प्रमुख अभिनय भूमिका में दत्तात्रय दामोदर दबके हैं। फ़िल्म में मुख्य अभिनेत्री का अभिनय अन्ना सालुंके नामक अभिनेता ने किया।
भारत में ऊर्जा
भारत में ऊर्जा  31 मार्च 2013 को विद्युत उत्‍पादन केन्‍द्रों की कुल अखिल भारतीय संस्‍थापित क्षमता 2,23,343.60 मेगावाट थी और मांग 1,35,453 मेगावाट थी। २०२० के दशक की आरम्भ तक भारत सभी को बिजली और स्वच्छ भोजन-निर्माण की सुविधाएं पहुंचाने में सफल रहेगा। इंटरनैशनल एनर्जी एजेंसी के अनुसार, भारत इन लक्ष्यों को पाने में अन्य विकासशील देशों से एक दशक आगे है। २०१२-१३ तक भारत में ऊर्जा की स्थिति निम्नलिखित सारणी में दर्शायी गयी है- :
त्रिपुरा के मुख्यमंत्रियों की सूची
त्रिपुरा का मुख्यमंत्री त्रिपुरा सरकार का मुखिया होता है।
गौरा बरहज
गौरा बरहज (Gaura Barhaj) भारत के उत्तर प्रदेश राज्य के देवरिया ज़िले में स्थित एक नगर है।
यह घाघरा नदी (सरयू) के तट पर स्थित है। यहाँ का 'सोना मंदिर' प्रसिद्ध है। बरहज प्रसिद्ध गांधीवादी सन्त बाबा राघवदास।
नीहाररंजन गुप्त
डॉ नीहाररंजन गुप्त (6 जून 1911 - 20 फ़रवरी 1986) भारत के चर्मरोगविज्ञानी तथा लोकप्रिय बंगाली उपन्यासकार थे। उन्होने 'किरीटि राय' नामक एक काल्पनिक जासूसी चरित्र का सृजन किया।
सचिन्द्र लाल सिंह
सचिन्द्र लाल सिंह (४ अगस्त १९०७ – ८ दिसम्बर २०१०) भारतीय राष्ट्रीय कांग्रेस के एक राजनेता थे। वो भारत के उत्तर पूर्वी राज्य त्रिपुरा के १ जुलाई १९६३ से १ नवम्बर १९७१ तक मुख्यमंत्री रहे। वो नवनिर्मित पार्टी कांग्रेस फॉर डेमोक्रेसी के भी नेता रहे। वो छटी लोकसभा के लिए त्रिपुरा पश्चिम लोकसभा क्षेत्र से सांसद भी निर्वाचित हुये।
सुखमय सेन गुप्ता
सुखमय सेन गुप्ता (अथवा सुखमय सेनगुप्ता) भारतीय राज्य त्रिपुरा के २० मार्च १९७२ से ३० मार्च १९७७ तक मुख्यमंत्री रहे।
हिन्दी साहित्य का विकास ऐतिहासिक दृष्टिकोण
हिन्दी साहित्य का विकास ऐतिहासिक दृष्टिकोण एक महात्यपूर्ण पुस्तक हे जो वाणी प्रकाशन से प्रकाशित हुई हे जिसे डॉ देवेंद्र कुमार शर्मा ने लिखा हे, साहित्य के इतिहास को लिखने का यह प्रथम प्रयास है।
तुल्यांकी भार
तुल्यांकी भार (Equivalent weight) रसायन विज्ञान का एक पारिभाषिक शब्द है जो भिन्न-भिन्न सन्दर्भों में प्रयुक्त होता है। तुल्यांकी भार की सबसे सामान्य परिभाषा यह है- तुल्यांकी भार की विमा (dimensions) और मात्रक द्रव्यमान के ही वीमा और मात्रक होते हैं। जबकि परमाणु भार बीमाहीन राशि है। मूलतः तुल्यांकी भारों का निर्धारण प्रयोग द्वारा किया गया था किन्तु अब अब ये मोलर द्रव्यमान (molar mass) से निकाले जाते हैं। इसके अलावा, किसी यौगिक का तुल्यांकी भार उसके अणुभार को n से भाग देने से भी तुल्यांकी भार निकाला जाता है, जहाँ n धनात्मक या ऋणात्मक विद्युत आवेशों की संख्या है जो उस यौगिक के विघटन (dissolution) से प्राप्त होते हैं।
दर्शन सिंह
सन्त दर्शन सिंह (1921–1989) भारत के आधुनिक काल के आध्यात्मिक गुरुओं में थे। दिल्ली स्थित सावन कृपाल रुहानी मिशन से संचालित सन्त मत विचारधारा के प्रणेता रहे। उर्दू व फारसी में वे सिद्धहस्त थे तथा सूफ़ी रहस्यात्मक शायरी में कई अत्यंत गहरी रचनाएँ उन्होंने मानवजाति को दीं।
दर्शन सिंह जी का जन्म १४ सितंबर १९२१ को हुआ। उनके पिता संत कृपाल सिंह जी बाबा सावन सिंह जी के अनुयायी थे। ५ वर्ष की आयु में ही दर्शन ने बाबा सावन सिंह जी से सुरत शब्द योग की दीक्षा प्राप्त की तथा उनके मार्गदर्शन में रुहानी सफर शुरु किया। 1948-1974 तक पिता कृपाल सिंह के मार्गदर्शन में यह सफर जारी रहा। 1974 में संत कृपाल सिंह जी इन्हें अपना उत्तराधिकारी घोषित करके परमेश्वर के चरणों में लीन हुए।
दर्शन सिंह जी की शिक्षा लाहौर के पंजाब विश्वविद्यालय के सरकारी कॉलेज में हुई। ३७ वर्ष की सरकारी नौकरी के पश्चात् १९७९ में वे वित्त मंत्रालय में डिप्टी सचिव के पद से रिटायर हुए।
उन्होंने दिल्ली में सावन कृपाल रुहानी मिशन की स्थापना की। इनके नेतृत्व में दिल्लि में कृपाल आश्रम की स्थापना हुई तथा इस मिशन के ५५० से अधिक केंद्र ४० देशों में स्थापित हुए।
आपने छटे कॉन्फ्रेन्स ऑफ वर्ल्ड फेलोशिप ऑफ रिलिजन्स, एशियन कॉन्फ्रेन्स ऑफ रिलिजन्स फॉर पीस तथा दिल्ली में आयोजित पंद्रहवें मानव एकता सम्मेलन का नेतृत्व भी किया।
1986 में उन्हें संयुक्त राष्ट्र संघ के द्वारा आंतरिक और बाह्य शांति के विषय पर अपना संदेश देने के लिये आमंत्रित किया गया। वहाँ दिये गये अपने संदेश में उन्होंने सकारात्मक अध्यात्म (positive mysticism) पर ज़ोर दिया, जिसके अंतर्गत हम परिवार, समाज और विश्व के प्रति अपने समस्त उत्तरदायित्वों का निर्वाह करने के साथ-साथ अपने आध्यात्मिक लक्ष्य को भी प्राप्त कर सकते हैं। संत दर्शन सिंह जी द्वारा रचित कुछ चुनिंदा ग़ज़लों को प्रख्यात ग़ज़ल गायक गुलाम अली ने अपनी आवाज़ में टी-सीरीज़ द्वारा प्रकाशित एलबम कलाम-ए-मोहब्बत में गाया।
राज़-ए-निहाँ थी ज़िंदगी, राज़-ए-निहाँ है आज भी।  वहम-ओ-गुमाँ अज़ल में थी, वहम-ओ-गुमाँ है आज भी।।
अपनी रूहानी शायरी की कि़ताबों के लिये चार बार उर्दू अकादमी पुरस्कारों से सम्मानित किया गया।
सुमित्रा महाजन
सुमित्रा महाजन (जन्म: १२ अप्रैल १९४३) भारतीय राजनेत्री एवं भारत के सोलहवीं लोकसभा की अध्यक्ष हैं। वे इस पद पर आसीन होने वाली भारत की दूसरी महिला हैं। वे भारत के इन्दौर लोक सभा निर्वाचन क्षेत्र से भारतीय जनता पार्टी की सोलहवीं लोक सभा में सांसद हैं। वे इंदौर से लगातार वर्ष १९८९,१९९१, १९९६, १९९८, १९९९, २००४, २००९ एवं २०१४ में आठवीं बार सांसद बनी। इन्दौर में वे 'सुमित्रा ताई' (सुमित्रा दीदी) के नाम से प्रसिद्ध हैं।
उनका जन्म महाराष्ट्र के चिपलून में १२ अप्रैल १९४३ को उषा और पुरुषोतम साठे के घर में हुआ। उनका विवाह २९ जनवरी १९६५ में इंदौर के जयंत महाजन के साथ हुआ। उन्होने इन्दौर के देवी अहिल्या विश्वविद्यालय से स्नातकोत्तर और एलएलबी की शिक्षा प्राप्त की।
सुमित्रा महाजन ने १९८९ के आम चुनाव में पहली बार लोकसभा चुनाव में भाग लिया और उन्होंने कांग्रेस नेता और मध्य प्रदेश के पूर्व मुख्यमंत्री प्रकाश चंद्र सेठी को हराया। इससे पहले इंदौर विधानसभा निर्वाचन क्षेत्र से वो लगातार तीन विधान सभा चुनाव हार चुकी थीं। सुमित्रा महाजन २००२ से २००४ तक केन्द्रीय मंत्रिमण्डल में शामिल थीं। उन्हें मानव संसाधन, संचार तथा पेट्रोलियम मंत्रालय का काम दिया गया था। वो प्रथम महिला हैं जो कभी लोकसभा चुनावों में पराजित नहीं हुई। वो आठ बार लोकसभा चुनाव जीतने वाली प्रथम महिला सांसद हैं।
सुमित्रा महाजन ने ५ जून २०१४ को लोक सभा अध्यक्ष के लिए नामांकन भरा। ६ जून २०१४ को वो निर्विरोध लोकसभा अध्यक्ष चुनी गई। यह पहली बार है कि भारतीय जनता पार्टी का कोई सांसद लोक सभा अध्यक्ष बना।
ताशकन्द समझौता
ताशकन्द समझौता भारत और पाकिस्तान के बीच 10 जनवरी 1966 को हुआ एक शान्ति समझौता था। इस समझौते के अनुसार यह तय हुआ कि भारत और पाकिस्तान अपनी शक्ति का प्रयोग नहीं करेंगे और अपने झगड़ों को शान्तिपूर्ण ढंग से तय करेंगे। यह समझौता भारत के प्रधानमंत्री लाल बहादुर शास्त्री तथा पाकिस्तान के प्रधानमंत्री अयूब खान की लम्बी वार्ता के उपरान्त 11 जनवरी 1966 ई. को ताशकंद  सोवियत संघ , वर्तमान उज्बेकिस्तान में हुआ।
ताशकंद समझौता संयुक्त रूप से प्रकाशित हुआ था। 'ताशकंद सम्मेलन' सोवियत रूस के प्रधानमंत्री द्वारा आयोजित किया गया था। इसमें कहा गया था कि-इस समझौते के क्रियान्वयन के फलस्वरूप दोनों पक्षों की सेनाएँ उस सीमा रेखा पर वापस लौट गईं, जहाँ पर वे युद्ध के पूर्व में तैनात थी। परन्तु इस घोषणा से भारत-पाकिस्तान के दीर्घकालीन सम्बन्धों पर बड़ा गहरा प्रभाव पड़ा। फिर भी ताशकंद घोषणा इस कारण से याद रखी जाएगी कि इस पर हस्ताक्षर करने के कुछ ही घंटों बाद भारत के प्रधानमंत्री लाल बहादुर शास्त्री की दु:खद मृत्यु हो गई थी।
टी॰ आर॰ जेलियांग
टी॰ आर॰ जेलियांग (जन्म 21 फ़रवरी 1952) भारतीय राज्य नागालैण्ड के दसवें मुख्यमंत्री थे, जिन्होंने मई 2014 से फरवरी 2017 के मध्य पहले कार्यकाल में तथा जुलाई 2017 से मार्च 2018 तक दूसरे कार्यकाल में मुख्यमन्त्री पद संभाला। जेलियांग मई 2014 में मुख्यमंत्री नेफियू रियो के सोलहवीं लोक सभा में नागालैंड से सांसद चुने जाने के बाद इस पद पर आसीन हुए हैं। जेलियांग इससे पूर्व राज्य सभा में नागालैंड का प्रतिनिधित्व करते थे। जेलियांग डेमोक्रेटिक एलाइंस ऑफ नागालैंड III सरकार में मंत्री भी रह चुके हैं।
इंजीनियर्स इंडिया लिमिटेड
इंजीनियर्स इंडिया लिमिटेड (अंग्रेज़ी: Engineers India Limited) भारत सरकार की सार्वजनिक क्षेत्र का एक उपक्रम है जो पेट्रोलियम एवं प्राकृतिक गैस मंत्रालय के अधीन है। इसकी स्थापना १९६५ में पेट्रोलियम शोधन संयंत्रों को इंजीनियरी एवं अन्य तकनीकी सेवाएँ देने के लिये की गयी थी।
इंजीनियर्स इंडिया लिमिटेड (ई आई एल) अग्रणी डिजाइन और इंजीनियरी संगठनों में से एक है। अपनी तकनीकी क्षमता और ट्रैक रिकॉर्ड बनाए रखने के लिए कंपनी ने आधारभूत संरचना, जल, अपशिष्ट प्रबंधन, सौर और नाभिकीय पावर तथा फर्टिलाइजर जैसे क्षेत्रों में भी अपना कदम बढ़ाया है।
आज, र्इआर्इएल ‘संपूर्ण समाधान’ प्रदान करने में सक्षम इंजीनियरी परामर्शी कंपनी है जो ‘कमीशनिंग से संकल्पना तक’ उच्च गुणवत्‍ता और सुरक्षा प्रतिमानों के साथ डिजाइन, इंजीनियरी, अधिप्राप्‍ति, निर्माण और एकीकृत परियोजना प्रबंधन की सेवाएं उपलब्ध कराती है। यह विशेषज्ञ सेवाएं जैसे ताप और द्रव्य स्थानांतरण उपकरण डिजाइन, पर्यावरण इंजीनियरी, विशिष्‍ट सामग्री और अनुरक्षण तथा संयंत्र संचालन और सुरक्षा सेवाएं उपलब्ध कराती है।
दमिश्क इस्पात
दमिश्क इस्पात (Damascus steel) एक विशेष प्रकार की इस्पात थी जो मध्यपूर्व देशों में तलवार-निर्माण के लिये प्रयुक्त होती थी। यह इस्पात वुट्ज-स्टील (wootz steel) से बनती थी जिसका विकास भारत में लगभग ३०० ईसापूर्व किया गया था।
सनल एडामारकू
सनल एडामारकू (जन्म: २६ मई १९६५) भारतीय तर्कवादी और लेखक हैं। वो रेशनलिस्ट इंटरनेशनल संस्था के संस्थापक अध्यक्ष और सम्पादक हैं। उन्होंने वर्ष २०१२ में मुम्बई के एक कैथोलिक गिरजाघर में अचानक पानी निकलने के चमत्कार का पर्दाफास किया था जिसके बाद उसी सप्ताह मुम्बई पुलिस ने कैथोलिक समूहों की ओर से सनल के ख़िलाफ ईशनिंदा की तीन शिकायतें दर्ज की। इसके बाद से वो स्वनिर्वासित जीवन बिता रहे हैं। एडामारकू का जन्म १९५५ में केरल राज्य के तोडुपुज़ा में हुआ। उनके पिता जोसफ एडामारकू एक भारतीय पत्रकार हैं और उनकी माँ सोले एडामारकू लेखिका हैं। उनके माता पिता हिन्दू-ईसाई धर्म दोनों से मिश्रित होने के कारण एडामारकू का पालन पोषण विशिष्ट धार्मिक प्रभाव रहित रहा। उनके माता पिता की जिद के कारण वो भारत के प्रथम छात्र रहे जिनका विद्यालयी रिकॉर्ड में "धर्म रहित" लिखा गया।
एडामारकू की आयु जब पन्द्रह वर्ष थी तब उनकी एक पड़ोसी एथलीट की मृत्यु हो गई क्योंकि उनका परिवार आस्था चिकित्सा में विश्वास करता था और उन्होंने चिकित्सा उपचार नहीं लिया, इस घटना के बाद वो तर्कवादी-नास्तिक कार्यकर्ता बन गये।
मार्च २०१२ में एडामारकू ने मुम्बई के ऑवर लेडी ऑफ़ वेलांकन्नी चर्च में एक रपट की जाँच की जिसके अनुसार ईसा मसीह के पैर के अंगूठे से अचानक पानी निकल रहा था। उन्होंने अपने अन्वेषण में पाया कि वहाँ पास ही में एक पाइप में रिसाव के कारण यह पानी आ रहा था।
अप्रैल २०१२ में मुम्बई के कैथोलिक गिरजाघर ने मुम्बई के विभिन्न पुलिस थानों में भारतीय दण्ड संहिता की धारा २९५ए के तहत एडामारकू के खिलाफ शिकायत की। धारा २९५ए वर्ष १९२७ में अधिनियमित हुई थी जिसके अनुसार किसी वर्ग की धार्मिक भावना आहत करने के इरादे से उसके धर्म और धार्मिक विश्वास का अपमान करना दण्डनीय अपराध माना गया है।
मालावत् पूर्ण
मालावत् पूर्ण (तेलुगु: మాలావత్ పూర్ణ ; जन्म : १० जून २००० ई॰) भारत की पर्वतारोहिणी है जिसने मात्र १३ वर्ष की आयु में २५ मई २०१४ को विश्व की सबसे ऊँची चोटी माउण्ट एवरेस्ट पर चढ़ने में सफलता प्राप्त की। वह इस शिखर तक पहुँचने वाली सबसे युवा महिला है।
मालावत पूर्ण का जन्म तेलंगाना के निजामाबाद जिले के 'पकल' गाँव में हुआ था। उसके पिता एक किसान हैं। 2010 में अमेरिका के एक लड़का मांउट फतह किया था जो मात्र उससे 1 महीने की छोटी है